**Uvod**

Javnu ustanovu “Nacionalni park Brijuni” osnovala je Republika Hrvatska za zaštitu, promicanje, održavanje i prezentiranje osobito zaštićenog područja Brijuni, koja uz djelatnost zaštite prirodne i kulturne baštine obavlja i ugositeljsko –turističku djelatnost i koja je sa svom svojom pokretnom i nepokretnom imovinom u vlasništvu Republike Hrvatske.

Ustanova upravlja navedenim zaštićenim dijelom prirode “Nacionalnog parka Brijuni”, osim određenim nekretninama, koje je Vlada Republike Hrvatske na sjednicama od 28. kolovoza 1992. godine i 17. rujna 1992. godine, odlukom o davanju određenih nekretnina u vlasništvu Republike Hrvatske dala na upravljanje i raspolaganje Državnom protokolu.

Prijedlog Financijskog plana Javne ustanove “Nacionalni park Brijuni” za 2024. godinu usvojen je na 52. sjednici Upravnog vijeća Javne ustanove “Nacionalni park Brijuni” održanoj 21. prosinca 2023. godine, Isti je sačinjen u skladu s Godišnjim programom zaštite, očuvanja, promicanja i korištenja Nacionalnog parka, Marketing planom hotelijerstva Javne ustanove “Nacionalni park Brijuni” za 2024. godinu i sukladno Zakonu o proračunu.

Nastavno na dopis Ministarstva financija kojim se od Ministarstva zaštite okoliša i zelene tranzicije traži dostava podataka potrebnih za izradu I izmjena i dopuna Državnog proračuna Republike Hrvatske za 2024. godinu, Javna ustanova „Nacionalni park Brijuni“ revidirala je doneseni Financijski plan za 2024. godinu i predložila I izmjene i dopune Financijskog plana za 2024. prema novonastalim potrebama Ustanove. Predloženim izmjenama Financijski plan Ustanove povećan je za 1.956.071 eura . Predloženo povećanje rashoda poslovanja odnosi se na povećanje rashoda za zaposlene. Masa plaća povećana je nakon stupanja na snagu Uredbe o nazivima radnih mjesta, uvjetima za raspored i koeficijentima za obračun plaće u državnoj službi(„Narodne novine“, br.22/24) s danom 1. ožujka 2024. godine, a kojom su povećani koeficijenti složenosti poslova za cca 30 do 40%, a time i plaće zaposlenih. Prvim izmjenama i dopuna Financijskog plana 2024. predlaže se i povećanje prihoda poslovanja planiranim primicima iz projekta prekogranične suradnje GREW - Interreg V-A Italija – Hrvatska, te očekivanim povećanjem vlastitih prihoda od hotelijerske djelatnosti s obzirom na ostvarenje istih u prvom dijelu godine . Prve izmjene i dopune financijskog plana 2024. godine prikazane su u tablicama od 1-10.

Temeljni oblici ustrojstva i načina rada , fizički pokazatelji broja noćenja i izleta ostaju neizmjenjeni u odnosu na Financijski plan Javne ustanove “Nacionalni park Brijuni” za 2024. godinu.